joelniklaus/EU_Wikipedias huggingface dataset:
Toyota 86

Toyota 86 je športový automobil, uvedený na trh v roku 2012. Usporiadanie sedadiel má 2+2, a je to 2-dverové kupé s motorom vpredu a zadným náhonom.

Model sa preedáva pod tromi rôznymi značkami: Toyota (Toyota 86 v Japonsku a Toyota GT-86 v Európe), Subaru (Subaru BRZ) a Scion (Scion FR-S). Partnerstvo medzi Toyotou a Subaru na vývoji si získalo prezývku "Toyobaru". Od začiatku bude 86 a jeho sesterské modely dodávané s benzínovým atmosférickým 2.0-litrovým 4-valcom typu boxer, ktorého výkon je 147 kW/200 koní (pri 7000 ot./min.), pričom má systém priameho vstrekovania od Toyoty. K modelu budú ponúkané dve 6-rýchlostné prevodovky: manuálna a automatická s pádlovým radením pod volantom (prevzatým z F1). Celková hmotnosť modelu Toyota 86 je 1180 kilogramov a modelu Scion FR-S pre americký trh až 1298 kilogramov.

Špecifikácia

Motor 
Automobil je poháňaný dvojlitrovým (1998 cm3) štvorvalcom typu boxer - teda motor s protiľahlými valcami (zviera ich uhol 180°), niekedy nesprávne (pre svoj schematický vzhľad) označovaný ako plochý motor. Jedná sa o motory Subaru Boxer, konkrétne 4U-GSE, upravený Toyotou na vŕtanie a zdvih 86 × 86 mm, Toyota motor upravila na základe ich série motorov "U" - model FA20.

Všetky verzie Toyoty 86 vyvíjajú rovnaký výkon 200 koní, teda 147 kW pri 7000 otáčkach za minútu a krútiaci moment 203-205 Nm (záleží od verzie) pri 6400 otáčkach za minútu. Motor je vďaka svojej "plochej" konštrukcií uložený nízko a zlepšuje tak stabilitu a chovanie auta v zákrutách. Pre všetky verzie 86-tky rovnako platí zrýchlenie z nuly na sto kilometrov za hodinu, za menej než 7,4 sekundy a maximálna rýchlosť je viac než 233 kilometrov za hodinu.

Referencie

Iné projekty

Externé odkazy 
 Toyota FT-86 Koncept

Automobily Toyota
Automobily so zadným náhonom
Športové automobily
Kupé
Mercedes-Benz triedy M

Mercedes Benz triedy ML predstavuje luxusné úžitkové vozidlo strednej triedy SUV. Najväčší úspech zaznamenal v Európe v roku 1997 kedy bol uvedený na trh. Postupne sa začal predávať aj v USA či Mexiku. Mercedes Benz triedy ML sa vyrába v USA, konkrétne v meste Tuscaloosa v Alabame. Istú dobu (1999 – 2002) sa automobil vyrábal aj v Rakúskom meste Graz. Facelift Mercedesu triedy ML je v prevedení 5 dverového kombi. V rozpätí rokov 1997 až 2011 sa na svetovom trhu predalo až 1,1 milióna kusov tohto automobilu. Pokračovateľom pre rok 2012 sa stane rada W 166.

Prvá generácia W163 (1997 – 2005)
Výnimočnosť vozidla Mercedes Benz triedy M spočíva v luxusnom prevedení SUV so zabudovaným kontrolným systémom a zadnými airbagmi. Tieto funkcie mu zabezpečili aj výborné hodnotenie v crash testoch.  Vozidlo poskytovalo komfortný priestor na sedenie a to pre 5, alebo 7 osôb, pretože má zabudovanú voľný tretí rad sedadiel.
Túto triedu prvýkrát na trh uviedol model ML 320 s 3,2 l motorom, ktorý svojou predajnosťou vynikal najmä na americkom trhu. V Európe bol k dispozícií model ML 230 s 2.3 l motorom dostupným, ako aj model ML 270 CDI s päťvalcovým turbodieslom. Na trh prenikol aj model ML 430 s 4,3 l motorom, populárny najmä na severoamerickom kontinente. Progresívne riešenie vozidla potvrdili aj testy kde model ML 320 uspel ako „Truck of the Year“. V roku 2001 prešiel modelový rad W163 rozsiahlou modernizáciou (face liftom), ktorá priniesla zlepšenie vlastností vozidla, výbavy a inováciu designu ako napr. upravené nárazníky, spätné zrkadlá či zliatinové disky. Model 430 bol vymenený za model ML 500 a pribudla aj verzia ML 400 CDI s 8 valcovým turbodieselovým motorom.

Druhá generácia W 164 (2005 – 2011)

Druhá generácia predstavená trhu v roku 2006 sa vyznačovala úplným prerobením vzhľadu na aerodynamický. Táto verzia bola predĺžená o . Hodnotenia v Kanade udelili automobilu druhej generácie W 164 cenu „Best New Sport Utility Vehicle“ (najlepšie športové úžitkové vozidlo za rok 2006)
Novinkou druhej generácie je 7 rýchlostná 7 G-Tronic automatická prevodovka, xenónové predné svetlá, ktoré sa natáčajú v zákrutách. Verzia AMG novej rady W 164 sa prvýkrát objavila v Severnej Amerike v roku 2006. W 164 disponuje silným 6,2 l V8 motorom  a vyrába sa len v Nemecku. Automobil má zrýchlenie z 0 na /h za 4,8 sekundy, čo robí z Mercedesu triedy M najsilnejšie SUV vôbec.

Tretia generácia W 166 (2011 – súčasnosť)
 
Posledný model W 166 sa začal vyrábať od polovice roku 2011. Okrem zmeny dizajnu a zväčšeného priestoru na nohy v zadnej časti auta prebral niektoré prvky z triedy E. Vylepšenia sú zakomponované aj v 7 – G Tronik sedem stupňovej prevodovke ktorá zlepšuje hospodárenie s palivom.

Zdroj
Mercedes Benz triedy M – článok zaoberajúci sa automobilom.
Mercedes Benz triedy M – na webovej stránke Mercedes Benz Slovakia.

Automobily Mercedes-Benz
SUV
Polyainos (Macedónia)

Polyainos (Polyainos, ) bol macedónsky právnik, rečník a spisovateľ v  2. storočí.

Životopis 
Polyainos sa narodil pravdepodobne v meste Nikaia v Bytýnii. Jeho rodina bola macedónskeho pôvodu. V polovici druhého storočia pôsobil v Ríme ako právnik a rečník. Ako dlho žil v Ríme nie je známe, ale keďže žil tam nejakú dobu mal iste aj rímske občianstvo a latinčinu ovládal rovnako dobre ako gréčtinu. Informácie o živote a dielach Polyaina nám podáva byzantský encyklopedický slovník Suda, ktorý napísal neznámy autor okolo roku 1000. Tam sa píše, že Polyainos napísal počas panovania cisárov Marka Aurelia a Lucia Vera v Ríme v roku 161 svoju prvú knihu zvanú Stratégie a venoval im ju pri príležitosti partskej vojny. V tomto písomnom diele Polyainos uviedol príklady strategických úskokov a ľstí v dejinách vojenstva, použitých či už počas útoku, alebo obrany. Suda a tiež aj iní antickí autori (napr.Stobaeus) sa zmieňujú aj o jeho ďalších dielach, ktoré sú už ale stratené.

Diela

Zachované dielo 
Dielo Stratégie, () sa skladá z ôsmich kníh, obsahuje približne 900 hesiel slávnych mytologických a historických postáv, uvedených s ich historkami, zaradených chronologicky a podľa krajiny z ktorej pochádzali. Písomné dielo je napísané jasne, jednoduchým štýlom i keď s nádychom rétoriky tej doby. Obsahuje množstvo anekdot zo života slávnych ľudí. Nefigurujú v ňom výhradne historické fakty, ale mnohé historky diela sú nimi popretkávané a preto toto dielo svoju cenu pre historikov rozhodne má. Možno dielu chýba často chronologická presnosť a občas si jej autor nedbalo pletie mená, napriek tomu dielo má nejakú štruktúru. 
 Kniha 1. (kapitoly 1-26): od najstarších časov až do šiesteho storočia pred Kr.
 Kniha 1. (Kapitoly 27 až 49): piate storočie pred Kr.
 Kniha 2. Sparťania a Tébania
 Kniha 3. Aténčania zo štvrtého storočia pred Kr.
 Kniha 4. Macedónci
 Kniha 5. (kapitoly 1-15): Sicílčania
 Kniha 5. (kapitoly 16-48): admiráli, vojvodcovia a ďalší
 Kniha 6. ostatní Gréci a Kartáginci
 Kniha 7. Peržania a ďalší barbari
 Kniha 8. (kapitoly 1-25): Rimania
 Kniha 8. (Kapitoly 26 až 71): Ženy

Stratené diela 
 O Tébach, (),()
 Taktika v troch knihách, (),() Macedónska spoločnosť, (), () Sanhedrin, (), () Poznámky 

 Zdroje 
 François Charles Liskenne, Bibliothèque historique et militaire 
 Maria Schettino, Introduzione a Polieno'' 

Spisovatelia starovekého Ríma
Sedlo Bublen

Bublen () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Pekelník () a Malý Kriváň (). 

Sedlo leží v najatraktívnejšej časti pohoria a je významnou križovatkou turistických chodníkov.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla

Prístup 
 po  značke z Malého Kriváňa alebo Snilovského sedla
 po  značke z lokality Bránica pri Belej
 po  a  značke z osady Starý dvor vo Vrátnej

Referencie

Iné projekty

Externé odkazy 
 Poloha na turistickej mape

Bublen
Sedlo Priehyb

Priehyb () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stratenec () a Malý Kriváň (). 

Sedlo leží v atraktívnej časti pohoria a je významnou križovatkou turistických chodníkov.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla

Prístup 
 po  značke z Malého Kriváňa alebo sedla Vráta
 po  značke z Krasnian 
 po  značke zo sedla pod Suchým

Referencie

Externé odkazy 
 Poloha na turistickej mape

Priehyb
Sedlo Vráta

Vráta () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stratenec () a Biele skaly (). 

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla

Prístup 
 po  značke z Bielych skál alebo sedla Priehyb
 po  značke z rázcestia Príslop pod Suchým

Referencie

Externé odkazy 
 Poloha na turistickej mape

Vráta
Medzirozsutce

Medzirozsutce () je trávnaté horské sedlo v severnej časti hlavného hrebeňa Krivánskej Malej Fatry. Nachádza sa medzi Veľkým () a Malým Rozsutcom (). 

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu

Prístup 
 po  značke z Veľkého Rozsutca alebo Zázrivej
 po  značke z Terchovej – Bieleho Potoka alebo sedla Medziholie

Referencie

Externé odkazy 
 Turistická mapa

Sedlá Malej Fatry
Stohové sedlo

Stohové sedlo () je výrazné trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stoh () a Poludňový grúň (). 

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla

Prístup 
 po  značke zo Stohu alebo Poludňového grúňa

Referencie

Externé odkazy 
 Poloha na turistickej mape

Sedlá Malej Fatry
Rakytie (sedlo)

Sedlo Rakytie () je priesmyk v pohorí Lúčanská Malá Fatra, nad obcou Strečno. Nachádza sa v severnej časti pohoria, medzi vrchmi Rakytie () a Grúň ().

Doprava 
V minulosti viedla sedlom stará cesta od Strečnianskeho hradu do Vrútok, ktorá obchádzala nebezpečné a často nezjazdné úseky popri Váhu. Skalnato-blatisté podložie s veľkým stúpaním však veľmi obmedzovalo priechodnosť aj touto cestou, preto sa využívala len v nevyhnutných prípadoch. V súčasnosti vedie zo Strečna pohodlná asfaltová cesta až do sedla, ktorú využívajú cykloturisti a lesní pracovníci. Zo sedla vedie odbočka na blízky rovnomenný vrch.

Prístup 
 po  značke asfaltovou cestou zo Strečna s pokračovaním do sedla Javorina a na hlavný hrebeň.

Referencie

Zdroj 
 Malá Fatra – Martinské hole, Letná turistická mapa 1:50 000'', Vojenský kartografický ústav, š.p., Harmanec, 2000

Priesmyky a sedlá na Slovensku
Sedlá v Lúčanskej Fatre
Sedlá Malej Fatry
Strečno (obec)
Geografia okresu Žilina
Majstrovstvá Európy v hádzanej

Majstrovstvá Európy v hádzanej je najvyššie európske podujatie národných družstiev v hádzanej, ktoré organizuje Európska hádzanárska federácia (EHF). Jeho história siaha do roku 1994, kedy sa v Portugalsku, resp. Nemecku konali prvé majstrovstvá Európy mužov, resp. žien. Odvtedy prebiehajú nepretržite s 2-ročnou periodicitou. Najviac víťazstiev zaznamenali  v mužskej a  v ženskej kategórii.

Majstrovstvá tiež slúžia ako kvalifikácia európskych družstiev na majstrovstvá sveta a hádzanársky turnaj Letných olympijských hier.

Muži

Zoznam

Medailová bilancia družstiev

Účasť družstiev na ME mužov 
(do 2022)

Ženy

Zoznam 

1 Pôvodne sa ME 2012 mali konať v Holandsku, ktoré sa ale v júni 2012 vzdalo usporiadateľstva.

Medailová bilancia družstiev

Účasť družstiev na ME žien 
(do 2020)

Pozri aj 
 Majstrovstvá sveta v hádzanej mužov
 Majstrovstvá sveta v hádzanej žien
 Challenge trophy EHF

Iné projekty

Externé odkazy 
 Oficiálna stránka Európskej hádzanárskej federácie 
 Majstrovstvá Európy na stránke ehf-euro.com

Zdroje 
 Majstrovstvá Európy v hádzanej na stránke todor66.com 
 Majstrovstvá Európy v hádzanej na stránke the-sports.org 
 Majstrovstvá Európy na hádzanárskom portáli handballdaten.de
Gól

Gól je označenie spôsobu skórovania vo viacerých športoch. Môže tiež označovať fyzickú štruktúru alebo oblasť hracej plochy, kde dôjde ku skórovaniu.

Gól je v mnohých športoch jedinou metódou bodovania a výsledné skóre je preto vyjadrované v množstve gólov. Takéto vyjadrenie sa používa napríklad vo futbale, hokeji, póle alebo lakrose. V iných športoch môže existovať viacero spôsobov ako dosiahnuť vyššie skóre a dať gól môže byť len jednou z nich. Rôzne spôsoby skórovania sú potom inak bodovo ohodnotené.

Športová terminológia
Abaco (Bahamy)

Abaco je súhrnný názov niekoľkých koralových ostrovov ležiacich v severozápadnej časti súostrovia Bahamy v Karibskom mori, ktoré spoločne zaujímajú rozlohu :
Great Abaco – najväčší z ostrovov,  dlhý a  široký, 8 tisíc obyvateľov
 Little Abaco
 Wood Cay
 Elbow Cay
 Lubbers Quarters Cay
 Green Turtle Cay
 Great Guan Cay
 Castaway Cay
 Man-o-War Cay
 Stranger's Cay
 Umbrella Cay
 Great Stirrup Cay
 Walker's Cay
 Little Grand Cay
 Moore's Island
 Sandy Point

Administratívne sa ostrovy Abaco delia na 5 oblastí (sú súčasťou celkovo 31 bahamských oblastí):
 North Abaco
 Central Abaco
 South Abaco
 Moore's Island
 Hopetown

Mestá a obyvateľstvo 
Mestá, ktoré na ostrovoch môžeme nájsť sú:
 Marsh harbour (najväčší)
 Hopetown
 Treasure Cay
 Coopers Town
 Cornishtown

Počet obyvateľov (v roku 2000) dosiahol hranicu 14 000. Ostrov Great Abaco je tretí najľudnatejší ostrov celých Bahamských ostrovov. Etnické skupiny obyvateľstva sú vyvážené a skladajú sa z približne 50 % čierneho a 50 % bieleho obyvateľstva. Úradným jazykom – ako na celých Bahamských ostrovoch – je angličtina. Obyvateľstvo je veľmi veriace, pričom najväčší vplyv tu má kresťanstvo, najmä baptisti. Medzi ďalšie miestne náboženstvá patria anglikánska cirkev, metodisti a rímskokatolícka cirkev. Ostrovy Abaco tiež bývajú cieľom emigrantov z Haiti, keď ich tu v roku 2000 žilo viac ako 3 000.

Dejiny ostrovov 

Ostrovy boli najskôr osídlené kmeňom Lucayanov, ktorí sa vzhľadom na priaznivé vlhké tropické podnebie usadili v strednej časti ostrovov. Práve tieto kmene amerických indiánov videli Španieli počas svojich zámorských objavov v 15. storočí. Rané záznamy popisujú pôvodných obyvateľov ako mierumilovný národ, ktorý si časom vytvoril vlastný jazyk i náboženstvo. Boli schopní obchodníci a ich obchodné záujmy zahŕňali mnoho ostrovov v Malých Antilách. Pred príchodom Kryštofa Kolumba a Európanov do Ameriky žilo v tejto oblasti približne 50 000 obyvateľov. Otrokárstvo a zavlečenie chorôb, proti ktorým nemali miestni imunitu, viedlo ešte pred rokom 1513 prakticky k zániku celého obyvateľstva.

Ďalšiu vlnu európskej kolonizácie tvorili predovšetkým lojalisti počas Vojny za nezávislosť vo vznikajúcich Spojených štátoch, ktorí začali osídľovať ostrovy okolo roku 1783.

Voľný čas 

Ostrovy Abaco sú považované za raj potápačov, jachtingu, surfingu a ďalších vodných aktivít. Veľmi populárne je aj rybárčenie, chytajú sa hlavne kopijonosy (z rodu Tetrapturus) a plachetníky (Istiophorus). Sú miestom významných prírodných lokalít, najmä unikátnych karibských borovicových lesov. V súčasnej dobe sa v oblasti zintenzívňuje ochrana prírody.

Ostrovy sú vďaka svojmu prírodnému bohatstvu a pokoju lákadlom pre turistov, ktorí sú jedným zo základných zdrojov príjmu.

Externé odkazy
Oficiálne stránky miestnych novín Abaconian Newspaper
Stránky TheBahamasGuide

Referencie

Zdroj 

Bahamy
Katalánske národné korfbalové družstvo

Katalánske národné korfbalové družstvo reprezentuje Katalánsko v medzinárodných korfbalových súťažiach a podujatiach a priateľských zápasoch. Funguje pod záštitou Federació Catalana de Korfbal (FCK). Jeho najvýraznejším úspechom je 4. miesto na MS 2011 a European Bowl v roku 2005. V januári 2014 mu patrilo v medzinárodnom rebríčku IKF 5. miesto.

Výsledky

Majstrovstvá sveta
 1999: 8. miesto
 2003: 9. miesto
 2007: 9. miesto
 2011: 4. miesto

Majstrovstvá Európy
 2002: 7. miesto
 2006: 6. miesto
 2010: 5. miesto

European Bowl
 2005: 1. miesto

Referencie

Externé odkazy
 Oficiálna stránka FCK

Národné korfbalové družstvá
Korfbal
Suchoj Su-47

Suchoj SU - 47 Berkut (rusky Беркут - Orol zlatý, v kóde NATO "Firkin") je ruská experimentálna stíhačka piatej generácie s negatívnou geometriou krídel, vektorovaným ťahom motorov a niektorými prvkami „neviditeľnej“ technológie stealth. V dobe svojho vývoja bol označovaný ako S-32 alebo S-37. Jeho konštrukcia vychádza z rady Suchoj Su-27 a využíva množstvo moderných prvkov. Stíhačka má moderný radar, ktorý je schopný zistiť protivníka na vzdialenosť niekoľko sto kilometrov a supermodernú výzbroj, ktorá umožňuje vedenie boja na veľké vzdialenosti. K jej prednostiam patria vynikajúce manévrovacie schopnosti, ktoré umožňujú vyhnúť sa navádzaným raketám.

Vznik a vývoj 
Su-47 Berkut mala vzniknúť s cieľom nahradiť vtedajšie ruské lodné stíhačky aby nezaostávali za USA. Úlohu vytvoriť novú generáciu stíhačiek dostali firmy MIG (za úspech s MiG-29) a Suchoj. Projekt nakoniec získala firma Suchoj a bol označený ako S-22. Počas projektu sa zistilo, že opačné krídla by mohli zvýšiť manévrovateľnosť a znížiť pádovú rýchlosť. Medzitým prebiehali zmeny aj na Su-27. S-22 mala mať len jeden motor, no po analýze sa zistilo, že stíhačka by bola aj napriek tomu príliš ťažká na to aby vzlietla – projekt bol nakoniec zastavený.  Medzi tým vzniklo Su-27K, ale len ako dočasné riešenie. Po čase sa opäť začalo pracovať na S-22, projekt však prešiel významnými zmenami: lietadlo malo mať 2 motory, malo byť väčšie, pribudla kabína ktorá mala pri havárii na vode udržať pilota nažive a názov sa zmenil na S-32. Prvý let mal byť niekedy v 90. rokoch. Jeden zo zásadných problémov bol karbón ako materiál krídiel: na zostrelenie lietadla by stačila jedna guľka. Pre nedostatok financií vznikol len jeden zjednodušený prototyp (pôvodne mali byť 3). Nakoniec sa projekt podarilo dokončiť, S-37 sa zmenilo na Su-47 Berkut, no lietadlo sa nikdy nedostalo do plnej služby.

Technické údaje 

 Posádka: 1
 Dĺžka:  
 Rozpätie:  
 Výška:  
 Nosná plocha: 
 Vzletová hmotnosť: 
 Typ motoru: 2× Al-37FU, resp. 2× AL-41F 
 Max. rýchlosť vo veľkej výške: /h 
 Max. rýchlosť v prízemnej výške: /h 
 Dostup:  
 Dolet (bez doplňovania paliva počas letu):  
 Max. preťaženie: 9g

Výzbroj 
 rakety krátkeho doletu R-73
 rakety stredného doletu R-77M RVV-AE
 rakety typu KS-172, Ch-31,Ch-35 alebo Ch-41.
 30mm kanón GŠ-301
 lietadlo má údajne aj klamné ciele, ktoré fungujú proti všetkým typom rakiet

Iné projekty

Externé odkazy 
  Suchoj Su-47 - video

Lietadlá Suchoj
Sovietske stíhacie lietadlá
Ruské stíhacie lietadlá
Prvosienka pomúčená

Prvosienka pomúčená (Primula farinosa) trváca rastlina z čeľade prvosienkovité (Primulaceae). Druh sa vyskytuje v severnej Európe, severnej Ázii a (zriedka) južnejšie vo vysokých výškach v horách južnej Európy. Rastie na rašeliniskách v nížinách a na vlhkých lúkach bohatých na vápenec.

Táto arkticko-alpínska prvosienka rastie do výšky 3 až 20 cm. Listy sú umiestnené v ružici a sú 2 až 10 cm dlhé a 1 až 2 cm široké. Povrch listov je hladký a na spodku biely. Fialovo-modré kvety sa objavujú skoro na jar.

Referencie

Iné projekty

Zdroj 

Atlas rastlín: prvosienka pomúčená

Prvosienkovité
Zákonom chránené rastliny na Slovensku
Najmenej ohrozené druhy
Slovácko sa nesúdi

Slovácko sa nesúdí je úspešný 12 dielny česko-slovenský komediálny seriál režiséra Petra Tučeka z roku 1975 a 1984. Bol nakrútený na námet rovnomennej humoristickej knihy Zdeňka Galušku a nakrúcal sa v dvoch sériach. Dvojicu hlavných postáv - Pagáča a Jury Kláska stvárnili Jozef Kroner a Oldřich Velen.

Herecké obsadenie 
Jozef Kroner, Oldřich Velen, Stanislav Hájek, Ilja Prachař, Oldřich Vykypěl, Jiří Lábus, Vlasta Peterková, Pavla Severinová, Josef Somr, Zdeněk Kryzánek, Jiří Tomek, Stanislav Tříska, Václav Kyzlink, Slávka Budínová, Karel Augusta, Svatopluk Skopal, Oldřich Navrátil, Vladimír Švabík, Vlastimil Brodský, Terézia Hurbanová a iní.

Časti

Externé odkazy 
 
 Slovácko sa nesúdí na ceskeserialy.juk.cz

Zdroj 
 

Česko-slovenské televízne seriály
Komediálne televízne seriály
Televízne seriály z roku 1975
Nemocnice na kraji města po dvaceti letech

Nemocnice na kraji města po dvaceti letech (doslova "Nemocnica na okraji mesta po dvadsiatich rokoch") je pokračovaním seriálu Nemocnice na kraji města. Túto novú sériu  v roku 2003 režíroval Hynek Bočan. Dej seriálu nadväzuje na prvú sériu a rovnako sa odohráva v nemocnici v Bore. 

Hlavnými postavami sú ambiciózny primár Arnošt Blažej (Josef Abrhám), primárky Alžběta Čeňková (Eliška Balzerová) a Dana Králová (Jana Štěpánková), doktor Machovec (Tomáš Töpfer) a vrchná sestra Marta Pěnkavová (Iva Janžurová) s rodinami.

Zoznam častí 
 Tajemství - Tajomstvo 
 Pomluva - Ohováranie
 Balvan - Balvan
 Druhá rodina - Druhá rodina
 Zpověď - Spoveď
 Čistka - Čistka
 Past - Pasca
 Útěky - Úteky
 Start - Štart
 Synové - Synovia
 Zahnuté zuby - Zahnuté zuby
 Diagnoza - Diagnóza
 Slib - Sľub

Externé odkazy

Pozri aj 
 Nemocnice na kraji města - prvá séria z roku 1978
 Nemocnice na kraji města - Nové osudy - ďalšie 13-dielne pokračovanie z roku 2008
 Nemocnice na pokraji zkázy - 3-dielna paródia z roku 1999

Česko-slovenské televízne seriály
Dramatické televízne seriály
Televízne seriály z roku 2003
Esperanto (rozlišovacia stránka)

Esperanto môže byť:
 plánový jazyk, pozri esperanto
 časť pseudonymu Ludwika Lejzera Zamenhofa, iniciátora esperanta, pozri Ludwik Lejzer Zamenhof
 orgán Svetového esperantského zväzu a hlavný časopis esperantského hnutia, pozri Esperanto (časopis)
 v informatike
 počítačový vírus, pozri Esperanto (počítačový vírus)
 automobil z počítačovej hry Grand Theft Auto
 počítačový font
 v hudbe
 hudobný album od Sakamoto Rjuiči, pozri Esperanto (album)
 hudobný album od Brkovi, pozri Balkanski Esperanto
 hudobná skladba v sérii the Mega Man Zero, pozri Esperanto (skladba)
 pieseň skupiny Freundeskreis, pozri Esperanto (pieseň) 
 progresive-rocková skupina zo 70. rokov, pozri Esperanto (hudobná skupina)
 tzv. Zamenhof-esperantské objekty
 hotel v slovenskom meste Pribylina
 reštaurácia na plachetnici v Brazílii
 kongresový priestor s hotelom v nemeckom meste Fulda
 španielska loď postavená v roku 1896
 druh tulipána produkovaný holandskou firmou Bakker
 ostrov v Južných Shetlandoch v Antarktíde, pozri Esperanto (ostrov)
 planétka hlavného pásu, pozri 1421 Esperanto
Africká hádzanárska konfederácia

Africká hádzanárska konfederácia (, skr. CAHB) je medzinárodná strešná organizácia pre africkú hádzanú. Konfederácia bola založená v roku 1973 a združuje 53 národných hádzanárskych federácií, čo z nej robí najväčšiu hádzanársku konfederáciu. Sídli v Abidjane v Pobreží Slonoviny a jej prezidentom je Mansourou Aremou z Beninu. CAHB je jednou zo šiestich členských konfederácií Medzinárodnej hádzanárskej federácie (IHF). Je tiež členom Únie afrických športových konfederácií (UCSA).

Dejiny 

CAHB bola založená 15. januára 1973 počas konania 2. Afrických hier v nigérijskom Lagose. Zakladajúcimi členmi bolo 6 krajín: Alžírsko, Egypt, Kamerun, Maroko, Senegal a Tunisko. Nasledujúci rok v Tunisku už konfederácia poriadala prvý kontinentálny šampionát, spoločný pre kategóriu mužov i žien. O 6 rokov neskôr, v roku 1980, mala už 20 členských federácií a v roku 2012 dosiahol ich počet 50. V roku 2020, 47 rokov od založenia organizácie, zmenila CAHB prvýkrát svoje logo skladajúce sa už iba z troch farieb, aby viac reflektovalo dnešnú africkú hádzanú a spĺňalo súčasné vizuálne požiadavky.

Prezidenti CAHB
  Nabil Salem (19731978)
  Babacar Fall (19781993)
  Nabil Salem (19931996)
  Christophe Yapo Achy (19962008)
  Mansourou Aremou (2008súčasnosť)

Zóny CAHB 
CAHB sa delí do 7 zón; každá z týchto zón má vlastného prezidenta:

Členské federácie

Podujatia 
Národné tímy 
 Majstrovstvá Afriky
 Africké hry
 Majstrovstvá Afriky juniorov (U20 mužov, U19 žien) 
 Majstrovstvá Afriky kadetov (U18 mužov, U17 žien)
 Plážové majstrovstvá Afriky 
 Challenge Trophy/Trophy CAHB zones

Kluby 
 Africká liga majstrov 
 Africký pohár víťazov pohárov
 Africký Superpohár

Referencie

Pozri aj 
 Medzinárodná hádzanárska federácia

Externé odkazy 
 Oficiálna stránka CAHB /
 CAHB na stránke Medzinárodnej hádzanárskej federácie 

Hádzaná
Medzinárodné hádzanárske organizácie
Organizácie založené v 1973
Mercedes-Benz SLR McLaren

Mercedes-Benz SLR McLaren je superšportový automobil-grand tourer od automobilky Mercedes-Benz. Mercedes–Benz triedy SLR sa vyrábal v anglickom meste Portsmouth v technologickom centre McLaren, ktorý sa na výrobe značne podieľal. Výroba automobilu Mercedes–Benz triedy SLR sa datuje od roku 2003 do roku 2010. Charakteristickými črtami triedy SLR je plne automatická prevodovka a motor umiestnený za prednou nápravou, teda uprostred. Svojimi jazdnými vlastnosťami sa Mercedes–Benz SLR radí do triedy superšportov, zároveň je však luxusný ako grand tourer. Samotná skratka názvu SLR znamená nasledovné: S – Sport (športový), L – Leicht (ľahký), R – Rennsport (pretekársky). Keďže cenu auta určuje predovšetkým jeho kvalita, minimálna hodnota automobilu na svetovom trhu sa pohybuje na úrovni 450 000 €. Ročne sa vyrobilo len 500 kusov, okrem toho sú často vyrábané i vozidlá s cenou dvojnásobnou, limitované špeciálnymi edíciami.

Špecifikácie
Automobil sa vyznačuje V8 5.4-litorvým motorom, ktorý vyrába sesterská spoločnosť Mercedes – AMG, s výkonom 460 kW pri 6500 otáčkach/min. Keďže motor je umiestnený až za prednou nápravou, manévrovanie auta a rozloženie hmotnosti sú preto optimálnejšie. Zrýchlenie vozidla z 0 na 100 km/h sa  stanovuje za 3.8 s. Najvyššia dosiahnutá rýchlosť bola nameraná až 334 km /h. Zaujímavosťou prevedenia výfukových motorov auta, je ich umiestnenie na bočnej strane i na úrovni za prednou nápravou. Takéto riešenie si však vyžadovalo špeciálne bezpečnostné povolenie. Mercedes – Benz triedy SLR disponuje 5 stupňovou prevodovkou a špeciálne upravenými uhlíkovo – keramickými brzdami. Novinku predstavuje tuningová verzia s názvom Brabus, ktorého maximálna rýchlosť bola odmeraná na 340 km/h a zrýchlenie z 0 na 100 km automobil zvládol za 3,6 sekundy.

Edícia 722
Rok 2006 priniesol špeciálnu edíciu triedy SLR pod názvom Mercedes – Benz SLR Mc Laren 722 s vylepšenými parametrami a motorom s výkonom 480 kW. Úpravy sa dotkli i diskov, ktoré sú vyrobené z ľahkých zliatin. Predné brzdy dosahujú väčší priemer, až 390 mm. Exteriér sa vyznačuje zmenou predných aj zadných svetiel. 
Rok 2011 uviedol na trh i ďalšie edície, ktorých cena sa vyšplhala až na 750 000 € pod názvom 722 GT. Kvôli vysokej cene sa však predalo len niekoľko kusov. Najnovšou edíciou je momentálne Mercedes – Benz Mc Laren Stirling Moss.

Iné projekty

Zdroj
Článok o Mercedes - Benz triedy SLR čerpaný zo slovenskej encyklopédie Mercedesu.
Mercedes - Benz triedy SLR dostupný na slovenskej webovej aplikácií Mercedes.

Mercedes-Benz
Veľká lúka (Muránska planina)

Veľká lúka je lokalita rozsiahlej horskej lúky v Muránskej planine, severne od obce Muráň. Je strediskom voľného chovu koní (Norik Muránsky) na planine.

Poloha 
Horská lúka sa nachádza v juhovýchodnej časti Národného parku Muránska planina, v nadmorskej výške okolo .

Slovenské národné povstanie 
V čase Slovenského národného povstania slúžila Veľká lúka ako záložná letisková plocha. Zároveň sa na ňu umiestňovala zastaraná vojenská technika, čím sa uvoľnil priestor na vojenskom letisku Tri Duby (dnes Sliač). Navyše, útoky nacistickej Luftwaffe, ktorá potláčala SNP, boli často smerované na tieto lákavé ciele, čo uľahčilo pôsobenie Kombinovanej letky letiska Tri Duby.

Prístup 
 po ceste z Muráňa
 po  trase 0913
 z Muránskej Huty
 od horárne Maretkiná
 po  trase 2831
 od chaty pod Muráňom
 od sedla Javorinka
 po  trase 8753
 zo Salašnej pri Červenej Skale
 zo Šindliarky

Referencie

Externé odkazy 
 Chov koní na Veľkej lúke
 Turistická mapa

Iné projekty 

Muránska planina
Majstrovstvá Afriky v hádzanej

Majstrovstvá Afriky v hádzanej je najvyššie africké medzinárodne podujatie národných družstiev v hádzanej, ktoré riadi Africká hádzanárska konfederácia (CAHB). Jeho história siaha do roku 1974, kedy sa v Tunisku konali prvé spoločné majstrovstvá Afriky mužov aj žien. Prebiehajú s 2-ročnou periodicitou. Od roku 2016 sa organizujú turnaje zvlášť v mužskej a zvlášť v ženskej kategórii. V mužskej kategórii v nich dominujú družstvá Severnej Afriky, v ženskej tímy Strednej Afriky.

Majstrovstvá Afriky zároveň slúžia ako kvalifikácia afrických družstiev na majstrovstvá sveta či Letné olympijské hry.

Muži

Zoznam

Medailová bilancia družstiev

Účasti mužských družstiev na majstrovstvách Afriky 
(do 2020)

Ženy

Zoznam

Medailová bilancia krajín

Účasti ženských družstiev na majstrovstvách Afriky 
(do 2021)

Pozri aj 
 Hádzaná na Afrických hrách
 Hádzaná na Arabských hrách

Externé odkazy 
 Oficiálna stránka Africkej hádzanárskej konfederácie

Zdroje 
 Majstrovstvá Afriky na stránke Africkej hádzanárskej konfederácie archive.org /
 Majstrovstvá Afriky v hádzanej na stránke todor66.com 
 Majstrovstvá Afriky v hádzanej na stránke the-sports.org
Ӯ

Ӯ (minuskula ӯ) je písmeno cyriliky.

Používa sa len v tadžičtine. Je to variant písmena У, označuje dlhú samohlásku.

Zdroj 

Písmená cyriliky
Tadžičtina
Jozef Voskár (zoológ)

RNDr. Jozef Voskár (* 10. október 1936, Riečka) je gréckokatolícky kňaz, titulárny kanonik, slovenský zoológ, ornitológ a ochranca prírody.

Životopis 
Študoval na Prírodovedeckej fakulte Vysokej školy pedagogickej v Bratislave (1955 – 1958), v odbore biológia, chémia  . Od roku 1965 výskumný pracovník – zoológ v Krajskom ústave štátnej ochrany prírody v Prešove . Zaoberal sa hlavne ochranou fauny. V roku 1975 – 1990 študoval ekológiu vlka   v oblasti Karpát, ďalej rozšírenie vydry a jej ochranu na východnom Slovensku, migračnú cestu vtáctva v povodí rieky Torysy, vplyv budovania rybničnej oblasti na avifaunu a i.

Je autorom či spoluautorom 34 vedeckých prác a spoluautor 4 knižných publikácií, napr. Torysa migračná cesta vtáctva (1966), Vplyv budovania rybničnej oblasti v Iňačovciach na avifaunu ŠPR Senné (1978) a i.

Od roku 1979 gréckokatolícky kňaz. Na kňaza ho vysvätil tajný biskup Oskár Formánek, SJ (1915 - 1991). Pôsobil na Gréckokatolíckej teologickej fakulte Prešovskej univerzity. Pôsobil na cirkevnom súde, bol duchovným Gréckokatolíckej diecéznej charity v Prešove a členom Redakčnej rady časopisu Slovo (náboženský časopis). Pôsobil aj ako člen Environmentálnej subkomisie Konferencie biskupov Slovenska . Má za sebou bohatú prednáškovú činnosť  .

Ocenenia 
 2006 - Cena Emila Korbu za publikačnú činnosť
 2008 - Cena Primátora, mesto Sabinov 
 2013 - Ďakovný list, Spolok sv. Cyrila a Metoda 
 2016 - Zlatá medaila profesora Oskára Ferianca 
2021 - Cena ministra životného prostredia Slovenskej republiky

Literatúra 
 Československý biografický slovník

Referencie

Externé odkazy 
 
 Od vlkov k ovečkám, Relácia: Doma je doma, TV LUX
 Od vlkov k ovečkám, Riečanský spravodaj, August 2017

Slovenskí zoológovia
Slovenskí ornitológovia
Slovenskí gréckokatolícki kňazi
Slovo (náboženský časopis) 
Osobnosti z Riečky (okres Rimavská Sobota)
Hádzaná na Afrických hrách

Hádzaná na Afrických hrách je hádzanársky turnaj národných družstiev, ktorý sa koná v rámci multišportového podujatia Afrických hier a organizuje ho Africká hádzanárska konfederácia (CAHB). Samotné hry organizuje Africký olympijský výbor (ACNOA). Do programu hier bol turnaj oficiálne zaradený hneď na prvých Afrických hrách v roku 1965 v konžskom Brazzaville, vtedy iba v mužskej kategórii. O 13 rokov neskôr sa tretích Afrických hrách 1978 v Alžíri ukutočnil aj prvý ženský turnaj. Hádzanársky turnaj sa odvtedy koná na hrách pravidelne. V kategórii mužov získal najviac prvenstiev , ktorý zvíťazil sedemkrát; v ženskej kategórii dominuje , ktorá vyhrala 6 turnajov.

Turnaj mužov

Zoznam

Medailová bilancia družstiev 

* Pozn: Chýbajú niektoré tímy z Afrických hier 1991.

Účasť mužských družstiev na Afrických hrách 
(do 2015)

Turnaj žien

Zoznam

Medailová bilancia družstiev

Účasť ženských družstiev na Afrických hrách 
(do 2015)

Pozri aj 
 Hádzaná na Arabských hrách
 Hádzaná na Stredozemných hrách
 Hádzaná na Hrách indooceánskych ostrovov

Externé odkazy 
 Oficiálna stránka Africkej hádzanárskej konfederácie /
 Oficiálna stránka Afrického olympijského výboru /

Zdroj 
 Hádzanársky turnaj Afrických hier na stránke todor66.com
Megatall

Megatall je anglické označenie pre mrakodrap, ktorý má  a viac. Aj pre iné typy stavieb, ako napr. komíny, vysielače, televízne veže, pylóny mostov a i. sa používa toto označenie.

Burdž Dubaj () a Funduk al-Burdž v Abrádž al-Bajt () sú jediné dva mrakodrapy s označením megatall. Okrem nich existuje ešte 57 vysielačov, z ktorých je najvyšší vysielač KVLY-TV, 2 televízne veže (Tókjó Sukai Curí,  a Kantonská televízna veža, ) a 1 vrtná plošina (Plošina Petronius, ).

Pozri aj 
 Supertall
 Zoznam najvyšších budov na svete
 Zoznam najvyšších stavieb na svete podľa štátu
 Top 20 najvyšších v roku 2020: Začína sa éra megatallov
 Zoznam najvyšších stavieb na svete

Stavby
Mercedes-Benz triedy E

Mercedes – Benz triedy E je luxusný automobil vyššej strednej triedy. Trieda E sa oficiálne prvýkrát použila v roku 1993. Ale označenie E sa k modelom Mercedesu začalo pridávať od roku 1950. Známe sú značky ako Mercedes-Benz 230 E alebo E 220. Toto označenie je odvodené od nemeckého slova Einspritzmotor, čo v preklade znamená motor so vstrekovaním paliva. Výroba automobilu okrem Nemecka prebieha i v Číne, Mexiku a Egypte.

Predchodcovia triedy E
Línia automobilov Mercedes-Benz, ktoré predchádzali triede E bola veľmi široká. Medzi najznámejších predchodcov triedy E patria: Mercedes – Benz W120 Ponton, W110 Fintail (model z roku 1962), W114/W115 Stroke 8 dostupné aj ako coupé a W123 – populárny model z roku 1976 ktorého výroba sa na trhu udržala až 12 rokov. Predtým ako sa prvýkrát oficiálne začalo používať označenie trieda E, existovalo viacero produkčných línii, ktoré bezprostredne predchádzali triede E a majú s ňou množstvo spoločných vlastností.

Modely triedy E (už nevyrábané)

W124
Automobil bol dostupný predovšetkým so 4 a 6-valcovým benzínovým motorom. Z konštrukčného radu W124 bol neskôr zostrojený prvý model triedy E a to v roku 1994. Tento sedan poháňaný V8 motorom bol neskôr premenovaný na E420 a E500. Trieda E disponovala celkovou inováciou v rôznych typoch prevedení: sedan, kombi, coupé či kabriolet.

W210, W211
Model Mercedes – Benz W210 nadviazal na svojho predchodcu W124 ale s celou radou technických a vizuálnych zmien. Prvá séria W211 vyrábaná v rokoch 2002 – 2009 bola dostupná v prevedeniach sedanu a 5 dverového kombi. Postupne sa v roku 2007 začalo vyrábať i 4–dverové kupé W219. Okrem kvalitatívnych zmien faceliftu, dôležitou zmenou prešiel i motor, ktorého pôvodný objem 5.0 L bol zvýšený na 5.5 L. Novinkou sa stal i BlueTec diesel systém, ktorý pomáhal znižovať emisie s dieselových motorov tak, aby spĺňal najnovšie normy bezpečnosti a ochrany na cestách.

Súčasné modely triedy E
Deviatou generáciou triedy E je model W212 dostupný v prevedeniach 4 – dverového sedanu a kombi ale aj ako 2–dverového kupé či kabrioletu. Široké spektrum výberu sa odráža i v motoroch. Táto verzia disponuje motormi s objemom 2.1 L diesel, 3.0 L V6, 5.5 L V8, 6.2 L V8 spolu so 6 stupňovým manuálom alebo 7-stupňovou automatickou prevodovkou.

Galéria

Iné projekty

Zdroj
 Článok o Mercedes – Benz E dostupný na Mercedes – Benz triedy E
 Článok webovej aplikácie Mercedesu Mercedes – Benz triedy E

Mercedes-Benz
Majstrovstvá Ázie v hádzanej

Majstrovstvá Ázie v hádzanej je najvyššie ázijské podujatie národných družstiev v hádzanej, ktoré riadi Ázijská hádzanárska federácia (AHF). Jeho história siaha do roku 1977, kedy sa v Kuvajte konali prvé majstrovstvá mužov, o 10 rokov neskôr v Jordánsku prvé spoločné majstrovstvá mužov aj žien. Od roku 1993 sa organizujú zvlášť v mužskej a zvlášť v ženskej kategórii. Prebiehajú s 2-ročnou periodicitou. Dominujú v nich družstvá Východnej a Juhozápadnej Ázie.

Majstrovstvá Ázie tiež slúžia ako kvalifikácia ázijských družstiev na majstrovstvá sveta či olympijský turnaj.

Muži

Výsledky

Medailová bilancia družstiev

Účasti družstiev na majstrovstvách Ázie mužov 
(do 2022)

Ženy

Výsledky 

1 hralo sa v januári 2000

Medailová bilancia družstiev

Účasti družstiev na majstrovstvách Ázie žien 
(do 2021)

Pozri aj 
 Hádzaná na Ázijských hrách
 Hádzaná na Arabských hrách

Externé odkazy 
 Oficiálna stránka Ázijskej hádzanárskej federácie

Zdroje 
 Majstrovstvá Ázie mužov a žien na stránke Ázijskej hádzanárskej federácie 
 Majstrovstvá Ázie na stránke todor66.com 
 Majstrovstvá Ázie mužov a žien na stránke the-sports.org
Katedrála svätého Mórica (Angers)

Katedrála svätého Mórica je rímskokatolícka katedrála vo francúzskom meste Angers (francúzsky Cathédrale Saint-Maurice d'Angers). Bola postavená po požiari predošlého kostola v roku 1032.

Zakladateľom a prvým stavebníkom katedrály bol miestny biskup Hubert z Vendôme, ktorý na začiatku 11. storočia dal postaviť nový jednoloďový kostol. Jednoduchá stavba bola vysvätená v lete roku 1025 a ešte pred dokončením v roku 1032 vyhorela. Ďalší stavebníci sa pri budovaní nechali inšpirovať katedrálou sv. Petra v Angoulême a opátstvom vo Fontevraud-l'Abbaye.

Rozmery 
 Celková dĺžka: 90,47 m
 Šírka západnej fasády: 23 m
 Výška lode: 24,7 m
 Šírka lode: 16,4 m
 Dĺžka lode: 48 m
 Výška veže: 75 m

Iné projekty

Zdroj 

Angers
Angers
Rímskokatolícke kostoly vo Francúzsku
Kostoly podľa zasvätenia
Stavby v Angers
Zločin a trest

[[Súbor:Klodt Michail Petrovich - Raskolnikov and Marmeladov.jpg|thumb|Raskoľnikow a Marmeladov, ilustrácia Michaila Klodta, 1874]]
Zločin a trest () (1866) je vrcholný román ruského autora Fiodora Michajloviča Dostojevského. Ide o základné dielo ruskej realistickej literatúry 19. storočia.

 Dej románu 

Hlavnou postavou románu je chudobný petrohradský študent Rodion Raskoľnikov. Bol veľmi nadaný, v odbornom časopise mu vyšiel článok, v ktorom obhajuje právo človeka "v záujme dobrej veci" odstrániť niekoho, kto škodí väčšej skupine ľudí. Keďže je veľmi chudobný hrozí mu, že pre nedostatok peňazí bude musieť prerušiť štúdium. Kvôli sebe i svojej sestre, ktorú matka núti vydať sa za bohatého, ale nemorálneho muža, sa rozhodne zabiť starú úžerníčku, ktorá zdierala mnoho chudobných ľudí (peniaze od nej si požičiaval i Raskoľnikov). Svoj čin chladnokrvne naplánuje a je presvedčený, že robí dobrú vec, lebo táto žena bola zlom. Svedkom tejto vraždy sa ale nechtiac stala i sestra úžerníčky, a tak Raskoľnikov zabije aj ju. Napriek hroznému činu, ktorý spáchal, spočiatku nemá žiadne výčitky svedomia, "Nezabil som človeka, ale princíp!". Postupne ho ale začnú prenasledovať vidiny, strach a výčitky svedomia. So svojím trápením sa zdôverí svojej priateľke Soni, ktorá ho presvedčí aby sa priznal a prijal trest – lebo inak sa výčitiek svedomia nezbaví. Po zložitom vnútornom zápase sa Raskoľnikov napokon prizná. Je odsúdený na nútené práce na Sibíri, kam s ním odchádza aj Soňa.

Až prijatie trestu znamená pre Raskoľnikova vykúpenie.

 Nomen omen 

 Literatúra 
 Kolektiv autorů. Dějiny českého divadla/IV.'' Praha: Academia, 1983, str. 108, 111 – 2, 122, 137 – 8, 145, 148, 150, 173, 464, 502, 608, 611, 625, 645 – 7

Externé odkazy 
 Zločin a trest

Ruské romány
Knihy z 1866
Sfilmované knihy
Kopál

Kopál je recentná alebo subfosílna tvrdá živica niektorých ihličnanov, najmä z rodu Copaifera. V stredoamerických kultúrach sa používa ako kadidlo a v minulosti aj pri výrobe lakov. Kopál má medovú alebo jantárovú farbu a rozpúšťa sa v éteri, v acetóne a v alkohole. Dodnes sa používa pri reštaurovaní obrazov a ako prísada husliarskych lakov, pretože dáva tvrdý a lesklý povrch.

Iné projekty

Externé odkazy 
 Brian Stross: Mesoamerican Copal Resins podrobný článok o kopále

Živice
DJ Mag

DJ Mag (DJ Magazine) je britský mesačník, zaoberajúci sa elektronickou tanečnou hudbou a dídžejmi. Časopis bol založený dňa 31. januára 1991 a je prekladaný do portugalčiny, poľštiny (od júna 2010), ukrajinčiny, litovčiny, čínštiny, bulharčiny, španielčiny, francúzštiny, nemčiny a taliančiny.

DJ Mag Top 100 Polls
Časopis publikuje ročne dva "top 100" zoznamy, jeden pre DJov a jeden pre nočné kluby. Od roku 2010 oba zoznamy sú zostavované na základe verejného hlasovania. DJ zoznam je braný ako veľmi významný pre DJské odvetvie.

Víťazi DJ Mag Top 100 Poll
1997 – Carl Cox
1998 – Paul Oakenfold
1999 – Paul Oakenfold
2000 – Sasha
2001 – John Digweed
2002 – Tiësto
2003 – Tiësto
2004 – Tiësto
2005 – Paul van Dyk
2006 – Paul van Dyk
2007 – Armin van Buuren
2008 – Armin van Buuren
2009 – Armin van Buuren
2010 – Armin van Buuren
2011 – David Guetta
2012 - Armin van Buuren
 2013 - Hardwell
 2014 - Hardwell
 2015 - Dimitri Vegas & Like Mike
 2016 - Martin Garrix
 2017 - Martin Garrix
 2018 - Martin Garrix
 2019 - Dimitri Vegas & Like Mike

Ocenenia
IDMA Best Music Publication 2003
IDMA Best Music Publication 2004
IDMA Best Music Publication 2005
IDMA Best Music Publication 2006
IDMA Best Music Publication 2007
IDMA Best Music Publication 2008
IDMA Best Music Publication 2009
IDMA Best Music Publication 2010

Referencie

Externé odkazy
 DJ Mag oficiálna webstránka
 DJ Mag Website Stará webstránka s Top-100 hodnoteniami od 1999 do 2008.
 DJ Blackbook

Hudobné webové stránky
Hudobné časopisy
Časopisy v Spojenom kráľovstve
Hádzaná na Arabských hrách

Hádzaná bola prvýkrát zaradená do programu Arabských hier v Casablance 1961. Hralo sa len v mužskej kategórii, podobne ako počas nasledujúcich ôsmich hier. Ženy sa prvýkrát predstavili až v Rabate 1985. Arabské hry organizuje Arabská olympijská únia (UANOC).

Turnaj mužov

Výsledky

Turnaj žien

Výsledky

Pozri aj 
 Hádzaná na Ázijských hrách
 Hádzaná na Afrických hrách

Zdroj

Externé odkazy 
 Hádzaná na Arabských hrách  

 
Arabské hry
Hádzanárske súťaže
Jozef Dóka ml.

Jozef Dóka ml. (* 12. september 1948, Sereď† 14. november 2011, Bratislava) bol slovenský grafický dizajnér a maliar. Jeho otec Jozef Dóka bol fotograf, maliar, grafik, ilustrátor, fotograf a monumentalista.

Životopis 
Narodil sa v Seredi, ale väčšinu života prežil v Trnave. Študoval na Vysokej škole výtvarných umení v Bratislave v rokoch 19701976.

V roku 1976 vytvoril značku Galérie Jána Koniarka v Trnave, odkedy sa datuje jeho spolupráca s touto galériou. V roku 1982 predložil vedeniu GJK návrh štatútu periodicky sa opakujúcej medzinárodnej súťažnej prehliadky svetovej plagátovej tvorby. Táto myšlienka sa vtedy neuskutoční napriek kladnému prijatiu odbornej a laickej verejnosti kvôli jej spolitizovaniu totalitným režimom. Neskôr v roku 1990 spoločne s grafickým dizajnérom Dušanom Junekom opakovane iniciuje, neskôr spoluorganizoval, medzinárodnú výstavu Trienále plagátu Trnava. Pracuje v Organizačnom výbore trienále, v roku 1999 sa stáva čestným predsedom Organizačného výboru trienále.

V roku 1997 publikoval v náväznosti na Trienále plagátu Trnava architektonickú ideu s názvom Nová trnavská veža zo skla – futuristická vízia 2001, ktorú vytvoril so spoluautorkou Ing. arch. Zuzanou Nádaskou. Súčasťou tohto zámeru je etablovať užité umenie a plagát do všetkých priestorov navrhovaného polyfunkčného objektu.

Od roku 1979 prezentuje svoje plagáty na samostatných a skupinových výstavách a zúčastňuje sa bienále grafického dizajnu. V roku 2002 zakladá galériu s názvom Prvá Galéria plagátu na ulici – plagáty sú inštalované vo veľkoplošných výkladoch Československej obchodnej banky.

Jozef Dóka ml. je pochovaný v Bohdanovciach nad Trnavou.

Referencie

Externé odkazy  
 Jozef Dóka ml. - Detail - 100 rokov dizajnu
 Jozef Dóka ml., mrrraaaw.blogspot.com

Slovenskí grafickí dizajnéri
Slovenskí maliari
Absolventi Vysokej školy výtvarných umení v Bratislave
Osobnosti zo Serede
Arabské hry

Arabské hry sú medzinárodné regionálne multi-športové podujatie, usporadúvané každé 4 roky v krajinách arabského sveta, pod dohľadom Arabskej olympijskej únie (UANOC). Zúčastňujú sa ich športovci arabských štátov Severnej Afriky a Juhozápadnej Ázie. Svoju históriu začali v roku 1953, kedy sa v Alexandrii konali prvé Arabské hry. Ženy majú právo štartovať od roku 1985.

Hry

Štáty 

Na hrách sa doteraz zúčastnilo 22 súčasných štátov.

Športy 
V celej histórii Arabských hier sa predstavilo 36 športov.

Historická tabuľka medailistov 

* Zjednotená arabská republika (1958 – 1961) sa skladala z 2 štátov: Egypt a Sýria.
** Jemen vrátanie Severného Jemenu a Južného Jemenu.

Pozri aj 
 Islamské solidárne hry
 Africké hry
 Ázijské hry

Referencie

Zdroj

Externé odkazy 
Oficiálna stránka Arabských hier 2011  / (po arabsky)

 
Multi-športové podujatia
Arabské hry 2011

Arabské hry 2011 boli v poradí 12. arabské hry, ktoré sa konali v Dauha, v Katare od 6.23. decembra 2011, za účasti 21 štátov Arabskej olympijskej únie.

Hostiteľská krajina 
Katar získal právo usporiadať prvýkrát Arabské hry, keď vo voľbách vyhral nad Libanonom. 
Štadión Khalifa Stadium bol vybraný ako hlavné dejisko hier, kde sa uskutoční otvárací i záverečný ceremoniál. Štadión bol v minulosti dejiskom takých významných podujatí ako Ázijské hry 2006 či Majstrovstvá Ázie vo futbale 2011.

Športy 

  Atletika
  Basketbal
  Biliard
  Bowling
  Box
  Cyklistika
  Futbal
  Goalbal

  Golf
  Gymnastika
  Hádzaná
  Jazdectvo
  Judo
  Karate
  Kulturistika
  Lukostreľba

  Plávanie
  Skoky do vody
  Squash
  Stolný tenis
  Šach
  Šerm
  Športová streľba
  Taekwondo

  Tenis
  Volejbal
  Vzpieranie
  Windsurfing
  Zápasenie

Zúčastnené štáty 
Pôvodne sa malo zúčastniť hier všetkých 22 štátov Arabskej olympijskej únie. Ale v novembri 2011 sa Sýria rozhodla stiahnuť svoj tím z hier na protest proti suspendovaniu Sýrie z Arabskej ligy.

  (223)
  (171)
  (38)
  (476)
  (436)
  (46)
  (240)

  (370)
  (21)
  (260)
  (99)
  (148)
  (253)
  (27)

  (94)
  (109)
  (232)
  (22)
  (144)
  (191)
  (odhlásila sa)
  (218)

Pozn: V zátvorke je uvedený počet športovcov.

Tabuľka medailistov 
k 23 decembru 2011

Referencie

Zdroj

Externé odkazy 
 Oficiálna stránka hier  / (po arabsky)
 Oficiálne výsledky hier 

 
Šport v 2011
Arabské hry
Športové podujatia v Katare
Hulk Hogan

Terrance Gene "Terry" Bollea (* 11. august 1953, Augusta, Georgia, USA) je americký profesionálny wrestler, herec a hudobník, ktorý momentálne pôsobí v spoločnosti TNA. Vo wrestlingovom svete je známy pod prezývkou Hulk Hogan. Je mnohonásobným šampiónom v kategórii jednotlivcov i tag tímov. Patrí medzi najslávnejších wrestlerov histórie.

Iné projekty

Externé odkazy 
Professional Wrestling Hall of Fame profil
WWE Hall of Fame profil
TNA profil

Wrestleri USA
Osobnosti z Augusty (Georgia)
Hádzaná na Arabských hrách 2011

Hádzaná na Arabských hrách 2011 bol turnaj v rámci multi-športového podujatia, ktorý sa konal v Dohe, v Katare, od 11. do 21. decembra 2011, za účasti 9 mužských a 4 ženských tímov. Bolo to ôsmykrát, čo sa hádzanársky turnaj koná v rámci Arabských hier a štvrtýkrát, kedy sa na ňom predstavili aj ženy. Všetky zápasy sa hrali v Aspire Zone - Women's Indoor Hall, v Dohe.
Pôvodne malo by na mužskom turnaji 10 tímov, ale Kuvajt svoje mužstvo stiahol.

Nasadenie do skupín 
V zátvorke je uvedené aktuálne umiestnenie v rebríčku IHF k Novembru 2011/ príp. umiestnenie v rebríčku CAHB 2011 (týka sa iba afrických štátov).
<center>
</center>

Muži

Skupina A

Skupina B

Play off

Semifinále

Stretnutie o 3. miesto

FINÁLE

Ženy 
Pozn: Na turnaji vystupuje len "B" družstvo žien Tuniska, pretože "A" družstvo hrá na práve prebiehajúcich majstrovstvách sveta.

Konečné poradie

Referencie

Externé odkazy 
 Výsledky hádzanej na oficiálnej stránke hier 

Hádzaná v 2011
Hádzaná na Arabských hrách
Arabské hry 2011